CELEX: C2007/117/42
Language: bg
Date: 2007-05-26 00:00:00
Title: Дело T-86/07: Иск, предявен на 21 март 2007 г. — Deichmann-Schuhe/СХВП — Design for Woman (DEITECH)

26.5.2007   
            
            
               BG
            
            
               Официален вестник на Европейския съюз
            
            
               C 117/27
            
         Иск, предявен на 21 март 2007 г. — Deichmann-Schuhe/СХВП — Design for Woman (DEITECH)
   (Дело T-86/07)
   (2007/C 117/42)
   Език, на който е изготвен искът: немски
   Страни
   
      Ищец: Heinrich Deimann-Schuhe GmbH & Co. KG (Есен, Германия) [представител: O. Rauscher, адвокат]
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Design for Woman SA
   Искания на ищеца
   
               —
            
            
               да се отмени решението от 22 януари 2007 г. на втори апелативен състав на Службата за хармонизация във вътрешния пазар (марки и дизайни) (Дело R 791/2006-2),
            
         
               —
            
            
               да се отхвърли заявката за регистрация на марка на Общността № 3378643 по отношение на всички стоки от клас 25 (облекло, обувни артикули, шапки),
            
         
               —
            
            
               да се осъди Службата за хармонизация във вътрешния пазар да заплати съдебните разноски.
            
         Правни основания и основни доводи
   
      Заявител на марката на Общността: Design for Woman SA
   
      Марка на Общността, предмет на спора: Фигуративна марка „DEITECH “за стоки от класове 18 и 25 (регистрация № 3378643).
   
      Притежател на марката или знака, на който е направено позоваване в процедурата по възражението: ищецът.
   
      Марка или знак, на който е направено позоваване в подкрепа на възражението: германска фигуративна марка „DEI-tex “за стоки от клас 25 и международна фигуративна марка „DEI-tex “за стоки от клас 25, като възражението се отнася до регистрацията в клас 25.
   
      Решение на отдела по споровете: Отхвърля възражението.
   
      Решение на апелативния състав: Отхвърля жалбата.
   
      Изложени правни основания: Нарушение на член 43, параграфи 2 и 3 от Регламент (ЕО) № 40/94 (1), тъй като представените от ищеца доказателства са били счетени за недостатъчни да потвърдят реалното използване на марката, както и нарушение на член 8, параграф 1, буква б) от Регламент № 40/94, тъй като е налице вероятност от объркване между конфликтните марки.
   
      (1)  Регламент (ЕО) № 40/94 на Съвета от 20 септември 1993 г. относно марката на Общността (ОВ 1994 г., L 11, стр. 1).